rejauldu/bengali-wikipedia huggingface dataset:
দুবাই ক্যাপিটালস হলো সংযুক্ত আরব আমিরাতের একটি পেশাদার টুয়েন্টি২০ ফ্র্যাঞ্চাইজি ক্রিকেট দল, যা প্রথমবারের মতো ইন্টারন্যাশনাল লিগ টি২০ টুর্নামেন্টের উদ্বোধনী মৌসুমে প্রতিদ্বন্দ্বিতা করে। দলটি সংযুক্ত আরব আমিরাতের দুবাইতে অবস্থিত এবং ২০২২ সালে এটি প্রতিষ্ঠিত হয়। দলের হোম-গ্রাউন্ড হলো দুবাই আন্তর্জাতিক ক্রিকেট স্টেডিয়াম। দলের কোচ হিসেবে আছেন ফিল সিমন্স। এই ফ্র্যাঞ্চাইজিটি মালিক জিএমআর গ্রুপ।  ইতিহাস ২০২২ সালের আগস্টে আমিরাত ক্রিকেট বোর্ড (ইসিবি) ২০২৩ সালে শুরু হতে চলা টুয়েন্টি২০ ক্রিকেট প্রতিযোগিতা, আন্তর্জাতিক লিগ টি২০ চালু করার ঘোষণা দেয়।  এই প্রতিযোগিতার জন্য দলগুলো দুবাই সহ সংযুক্ত আরব আমিরাতের ৬টি ভিন্ন শহরের প্রতিনিধিত্ব করে। ২০২২ সালের সেপ্টেম্বর মাসে দলগুলোকে নিলামে তোলা হয়। তখন দুবাই ফ্রাঞ্চাইজিটি কেনা হয় এবং জানা যায় যে দিল্লি ক্যাপিটালস, যা জেএসডব্লিউ গ্রুপের নেতৃত্বে পরিচালিত, তারা এই লিগে একটি দল গঠন করবে। ২০২৩ সালের জানুয়ারি মাসে দলটি তাদের লোগো এবং জার্সি তাদের সামাজিক মিডিয়া প্ল্যাটফর্মে উন্মোচন করে।  মৌসুম বছরলিগ অবস্থানচূড়ান্ত অবস্থান২০২৩৬ দলের মধ্যে ৪র্থপ্লে-অফ (এলিমিনেটর১) ২০২৪৬ দলের মধ্যে ৪র্থরানার্স আপ    চ্যাম্পিয়ন   রানার্স আপ    দল প্রতিযোগিতার সেমিফাইনাল পর্বে খেলার যোগ্যতা অর্জন করে   মৌসুমের সারসংক্ষেপ  বছরম্যাচজয়পরাজয়টাইফলাফল নেই২০২৩১১৪৬০১২০২৪১৩৭৬০০উৎস: ইএসপিএন ক্রিকইনফো  টীকা:   পরিত্যক্ত ম্যাচগুলিকে ফলাফল নেই হিসাবে নির্দেশ করা হয়েছে। উৎস: দুবাই ক্যাপিটালস  বর্তমান স্কোয়াড  বোল্ড' করা খেলোয়াড়রা আন্তর্জাতিক ম্যাচ খেলেছেন নাম্বার.নামজাতীয়তাজন্ম তারিখব্যাটিং স্টাইলবোলিং স্টাইলটীকা ব্যাটসম্যান৩১  ডেভিড ওয়ার্নার      বামহাতি  ডানহাতি লেগ ব্রেক  অধিনায়ক২৪রাহুল ভাটিয়া    বামহাতি  বামহাতি স্লো অর্থোডক্স  ৪ ম্যাক্স হোল্ডেন      বামহাতি  ডানহাতি অফ ব্রেক ৫২রভম্যান পাওয়েল    ডানহাতি  ডানহাতি ফাস্ট-মিডিয়াম  ৬৬ জো রুট      ডানহাতি  ডানহাতি অফ ব্রেক  অল-রাউন্ডার৯মোহাম্মদ মহসিনবামহাতিবামহাতি লেগ ব্রেক গুগলি৫২ রোল্ফ ফন দার মারউই    ডানহাতি  বামহাতি স্লো অর্থোডক্স২৪ সিকান্দার রাজা    ডানহাতি  ডানহাতি অফ স্পিন৭দাসুন শানাকাডানহাতিডানহাতি ফাস্ট-মিডিয়াম২৮টম অ্যাবেলডানহাতিডানহাতি ফাস্ট-মিডিয়াম উইকেটরক্ষক ৩৩বৃত্তি অরবিন্দ    ডানহাতি  —   ৩৩রাহুল চোপড়া    ডানহাতি  —  ৭ স্যাম বিলিংস      ডানহাতি —৫১বেন ডাঙ্কডানহাতিডানহাতি অফ ব্রেক২১রহমানুল্লাহ গুরবাজডানহাতিডানহাতি মিডিয়াম-ফাস্ট সাদিরা সমরবিক্রম  ডানহাতি — 98 টম ব্যান্টন      ডানহাতি —  বোলার৫দুষ্মন্ত চামিরাডানহাতিডানহাতি ফাস্ট৮ জেসন হোল্ডার      ডানহাতি  ডানহাতি ফাস্ট-মিডিয়াম  বিদেশী ৭০শামার জোসেফবামহাতিডানহাতি ফাস্ট-মিডিয়াম৪৬আকিফ রাজাবামহাতিডানহাতি মিডিয়াম-ফাস্ট — নুয়ান থুশারাডানহাতিডানহাতি মিডিয়াম-ফাস্ট৬৮অ্যান্ড্রু টাইডানহাতিডানহাতি মিডিয়াম-ফাস্ট৩৩মার্ক উডডানহাতিডানহাতি ফাস্ট  প্রশাসন এবং সহায়তা স্টাফ অবস্থাননামপ্রধান কোচ হেমাঙ্গ বাদানিব্যাটিং কোচ রস টেলর ফিল্ডিং কোচ জ্ঞানেশ্বর রাওবোলিং কোচ গ্লেন চ্যাপেল  সম্মান রানার্স আপ: ২০২৪  কিট প্রস্তুতকারক এবং স্পন্সর বছরকিট প্রস্তুতকারকশার্ট স্পন্সর (সামনে)শার্ট স্পন্সর (পেছনে)বুকের ব্র্যান্ডিং২০২৪জিএমআর এবং লাইফ এনস্টাইলজিএমআর লাইফ এনস্টাইল ইয়োলো  তথ্যসূত্র  বিষয়শ্রেণী:সংযুক্ত আরব আমিরাতে ক্রিকেট
আকরাবা আল জুহানি মুহাম্মাদের একজন অপ্রসিদ্ধ সাহাবা ছিলেন। তিনি মুহাম্মাদের সঙ্গে উহুদ যুদ্ধে অংশগ্রহণ করেছিলেন এবং সেই যুদ্ধেই মৃত্যুবরণ করেছেন। বিশুর ইবনে আকরাবা (মতান্তরে বাশীর ইবনে আকরাবা) নামে তার একটি পুত্র ছিল, তিনিও সাহাবা ছিলেন।   মৃত্যু  আকরাবা আল জুহানি ৬২৫ সালে সংগঠিত উহুদের যুদ্ধে মৃত্যুবরণ করেছেন।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:উহুদ যুদ্ধে অংশগ্রহণকারী সাহাবা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। উল্লেখযোগ্যতা নির্ণয়ের জন্য যথেস্ট পরিমাণ তথ্য নেই। মাসুম-আল-হাসান (আলাপ) ১৭:২৬, ২৫ ফেব্রুয়ারি ২০২৩ (ইউটিসি) রত্নম কনসেপ্ট স্কুল   – (অপসারণের প্রস্তাবনা দেখুনলগ দেখুন) () WP:NSCHOOL, WP:ORG মানদণ্ডে উত্তীর্ণ নয়। ইংরেজী উইকিপিডিয়ায় অপসারিত, যেখান থেকে অনুবাদ করা হয়েছে — AKanik 💬 ০৪:৩০, ১৯ ফেব্রুয়ারি ২০২৩ (ইউটিসি)   ≈ ফারহান  «আলাপ» ০৫:৪২, ১৯ ফেব্রুয়ারি ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
গ্ল্যাডস্টোন ক্লিওফাস স্মল (; জন্ম: ১৮ অক্টোবর, ১৯৬১) বার্বাডোসের সেন্ট জর্জ এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৬ থেকে ১৯৯২ সময়কালে ইংল্যান্ডের পক্ষে সতেরো টেস্ট ও তিপ্পান্নটি একদিনের আন্তর্জাতিকে অংশ নিয়েছেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটসম্যানের পরিচয় তুলে ধরতেন গ্ল্যাডস্টোন স্মল।   প্রারম্ভিক জীবন  বার্বাডোসে জন্মগ্রহণকারী স্মল তার চতুর্দশ জন্মদিনের অল্প সময় পরই ইংল্যান্ডে চলে যান।  ম্যানচেস্টার মেট্রোপলিটন বিশ্ববিদ্যালয় থেকে স্নাতকধারী হন।  সেখানে তিনি ইংল্যান্ডের পক্ষে খেলার জন্য আবেদন করেন। এমসিসি কর্তৃপক্ষ তার আবেদন মঞ্জুর করে।  ক্রিকেটার হিসেবে তেমন অসাধারণ পর্যায়ের ছিলেন না। সতীর্থদের কাছ থেকে বেশ সহযোগিতা পেয়েছেন। মূলতঃ তিনি আউটসুইং বোলিং করতেন। তবে বোলিংয়ে ধারাবাহিকতা না থাকায় দল নির্বাচকমণ্ডলীর কাছে দুশ্চিন্তার পাত্রে পরিণত হতেন।   খেলোয়াড়ী জীবন ৭ আগস্ট, ১৯৮৬ তারিখে নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। এক বছর পর ১ জানুয়ারি, ১৯৮৭ তারিখে একদিনের আন্তর্জাতিকে অভিষিক্ত হন তিনি।  ১৯৮৬-৮৭ মৌসুমের অ্যাশেজ সিরিজের চতুর্থ টেস্টে শেষ মুহুর্তে দলে অন্তর্ভুক্ত করা হয়। অস্ট্রেলিয়ার প্রথম ইনিংসে ৫/৪৮ বোলিং পরিসংখ্যান দাঁড় করান। দ্বিতীয় ইনিংসে আরও দুইটি উইকেট লাভ করে ম্যান অব দ্য ম্যাচের পুরস্কার লাভ করেন গ্ল্যাডস্টোন স্মল।  ১৯৮৭ ও ১৯৯২ সালের ক্রিকেট বিশ্বকাপে ইংল্যান্ডের প্রতিনিধিত্ব করেছেন।   মূল্যায়ন  ক্রিকেট লেখক কলিন বেটম্যান মন্তব্য করেন যে, গ্ল্যাডস্টোন স্মল তার শারীরিক প্রতিকূলতাকে দূর করে কার্যকরী ফাস্ট-মিডিয়াম বোলারে রূপান্তরিত হয়েছিলেন। কাউন্টি ক্রিকেটে অন্যতম জনপ্রিয় তারকায় পরিণত হয়েছিলেন।   অবসর  ১৯৯৪ সালের ওয়ারউইকশায়ার দলের অবিচ্ছেদ্য অংশ ছিলেন তিনি। এরপরই তিনি খেলোয়াড়ী জীবন থেকে অবসর নেন। পরবর্তীকালে পেশাদার ক্রিকেটার্স অ্যাসোসিয়েশনে পরিচালক মনোনীত হন গ্ল্যাডস্টোন স্মল।  ২০০৩ সালে টেলিভিশন ধারাবাহিক সেলিব্রিটি পোকার ক্লাবে অংশগ্রহণ করেন। তার জীবন কাহিনীকে ঘিরে ১৯৯৫ সালে পরিচালক পোগাস সিজার প্রামান্য চলচ্চিত্র নির্মাণ করেন। কার্লটন টেলিভিশনে রেসপেক্ট টেলিভিশন সিরিজ নামে সম্প্রচারিত হয়।  ২০০৬-০৭ ও ২০০৭-০৮ মৌসুমে ইংল্যান্ড বীচ ক্রিকেট দলের অন্যতম সদস্য ছিলেন।   তথ্যসূত্র    আরও দেখুন  নিল ফস্টার  অ্যালেক স্টুয়ার্ট  ফিলিপ ডিফ্রিটাস  নীল ফেয়ারব্রাদার  ১৯৮৭ ক্রিকেট বিশ্বকাপ দলসমূহ   বহিঃসংযোগ   বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৭ ক্রিকেট বিশ্বকাপের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংল্যান্ডের একদিনের আন্তর্জাতিক ক্রিকেটার বিষয়শ্রেণী:ওয়ারউইকশায়ারের ক্রিকেটার বিষয়শ্রেণী:দক্ষিণ অস্ট্রেলিয়ার ক্রিকেটার বিষয়শ্রেণী:বার্বাডীয় ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার  বিষয়শ্রেণী:ডি. এইচ. রবিন্স একাদশের ক্রিকেটার বিষয়শ্রেণী:ম্যানচেস্টার মেট্রোপলিটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:কৃষ্ণাঙ্গ ইংরেজ ক্রীড়াবিদ
আব্দুস সামাদ (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি গণবাহিনীর অধীনে সেক্টর-৬-এ যুদ্ধ করেন।   জন্ম ও পারিবারিক পরিচিতি  তিনি কুমিল্লা জেলার দেবীদ্বার উপজেলায় জন্মগ্রহণ করেন। তার পিতার নাম সুন্দর আলী ও মাতা নুরজাহান বেগম|   কর্মজীবন  তিনি বাংলাদেশ সেনাবাহিনীতে নায়েক সুবেদার পদে কর্মরত অবস্থায় অবসর গ্রহর করেন|  বর্তমানে তিনি দেবিদ্বার উপজেলার মুক্তিযোদ্ধা কমান্ডার।   তথ্যসূত্র   বিষয়শ্রেণী:বীর বিক্রম
কাজুইয়া কোন্নো (, ; জন্ম: ১১ জুলাই ১৯৯৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।   প্রারম্ভিক জীবন  কাজুইয়া কোন্নো ১৯৯৭ সালের ১১ই জুলাই তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ               বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব টোকিওয়ের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
গায়ত্রী ভরদ্বাজ (জন্ম ১৭ জুন ১৯৯৫) হলেন একজন ভারতীয় মডেল, অভিনেত্রী এবং সৌন্দর্য প্রতিযোগিতার শিরোপাধারী। ইনি প্রধানত হিন্দি ছবিতে কাজ করেন। তিনি ফেমিনা মিস ইন্ডিয়া, ২০১৮ প্রতিযোগিতায় নয়াদিল্লি রাজ্যের প্রতিনিধিত্ব করেছিলেন, যেখানে ফেমিনা মিস ইন্ডিয়া মিস ইউনাইটেড কন্টিনেন্টস ২০১৮-এর মুকুট পরেছিলেন এবং মিস ইউনাইটেড কন্টিনেন্টস প্রতিযোগিতায় ভারতের প্রতিনিধিত্ব করেছিলেন। তথ্যসূত্র  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী
পংকজ নাথ (জন্ম: ২৫ সেপ্টেম্বর ১৯৬৬) একজন বাংলাদেশী ব্যবসায়ী, আওয়ামী লীগের রাজনীতিবিদ এবং প্রাক্তন সংসদ সদস্য। তিনি বরিশাল-৪ থেকে নির্বাচিত প্রতিনিধি হয়ে ১০ম এবং ১১শ জাতীয় সংসদের সদস্য ছিলেন।   রাজনৈতিক জীবন  পংকজ নাথ ১৯৬৬ সালের ২৫ সেপ্টেম্বর বরিশাল জেলার মেহেন্দিগঞ্জ উপজেলার আলিমাবাদ ইউনিয়নে জন্মগ্রহণ করেন। তিনি ছাত্রজীবনে আওয়ামী লীগের রাজনীতির সাথে জড়িত হয়েছিলেন। তিনি ঢাকা বিশ্ববিদ্যালয় কেন্দ্রীয় ছাত্র সংসদের (ডাকসু) ঐতিহ্যবাহী  জগন্নাথ হল ছাত্র সংসদের জিএস এবং ঢাকা বিশ্ববিদ্যালয় ছাত্রলীগের সাধারন সম্পাদক ছিলেন। পংকজ নাথ বাংলাদেশ আওয়ামী স্বেচ্ছাসেবক লীগের দীর্ঘ ১৭ বছর সাধারণ সম্পাদক ছিলেন। তিনি ভয়াবহ একুশে আগস্ট গ্রেনেড হামলার শিকার হয়। ২০১৪ সালে বরিশাল ৪ আসনে তিনি প্রথমবারের মতো নৌকার মনোনয়ন পেয়ে নির্বাচনে অংশগ্রহণ করে বিজয়ী হয়েছিলেন। তারপরে ২০১৮ সালের নির্বাচনেও তিনি জয়লাভ করেন। এলাকায় তিনি জনসাধারণের কাছে অত্যন্ত  জনপ্রিয় একজন ব্যাক্তিত্ব। পংকজ নাথ ২০২৪ এর দ্বাদশ জাতীয় সংসদ নির্বাচনে নৌকার মনোনয়ন না পেলেও এলাকায় জনপ্রিয়তার কারণে স্বতন্ত্র প্রার্থী হয়েও নির্বাচিত হন।  ২০২২ সালের সেপ্টেম্বরে, দলীয় শৃঙ্খলা লঙ্ঘনের জন্য তাকে উপদেষ্টা পরিষদের সদস্য সহ সমস্ত দলীয় পদ থেকে বরখাস্ত করা হয়েছিল। ২৬ নভেম্বর ২০২৩-এ, আওয়ামী লীগ ২০২৪ সালের জাতীয় নির্বাচনে প্রতিদ্বন্দ্বিতা করার জন্য তার ২৯৮ প্রার্থীর চূড়ান্ত তালিকা ঘোষণা করে যাতে নাথকে অন্তর্ভুক্ত করা হয়নি। ২০২৪ সালের সাধারণ নির্বাচনে, আওয়ামী লীগের মনোনয়ন না পেয়ে, পঙ্কজ স্বতন্ত্র প্রার্থী হিসাবে অংশগ্রহণ করার সিদ্ধান্ত নেন এবং তিনি সহজেই নির্বাচিত হন কারণ আওয়ামী লীগ মনোনীত প্রার্থীকে দ্বৈত নাগরিকত্বের কারণে নির্বাচন কমিশন অযোগ্য ঘোষণা করেছিল।  তথ্যসূত্র  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বরিশাল জেলার রাজনীতিবিদ বিষয়শ্রেণী:দশম জাতীয় সংসদ সদস্য বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য বিষয়শ্রেণী:বাংলাদেশী হিন্দু বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:মেহেন্দিগঞ্জ উপজেলার ব্যক্তি বিষয়শ্রেণী:বরিশাল বিভাগের ব্যবসায়ী
150px|right|কারাতে ম্যাচ কারাতে (空手) রিউকু দ্বীপে বিকশিত একটি মার্শাল আর্ট যেটি বর্তমানে জাপানের ওকিনাওয়া। এটা আংশিকভাবে দেশীয় যুদ্ধ পদ্ধতি নাম তে (? 手 আক্ষরিক অর্থ, "হাত";ওকিনাওয়ান তি ) থেকে এবং চীনা কেনপো থেকে বিকশিত হয়েছে। কারাতে একটি আঘাতের কৌশল যেটি ঘুষি, লাথি, হাঁটু এবং কনুইয়ের আঘাত ও মুক্তহস্ত কৌশল যেমন ছুরিহস্ত ব্যবহার করে। কিছু স্টাইলে আঁকড়ে ধরা, আবদ্ধ করা, বাঁধা, আছাড় এবং অতীব গুরুত্বপূর্ণ পয়েন্টে আঘাত শেখানো হয়। কারাতে অনুশীলনকারিকে কারাতেকা (空手 家?) বলা হয়।  জাপানের ১৯শ-শতাব্দীর দখলের পূর্বে কারাতে রিউকু রাজ্যে বিকশিত হয়েছিল। ২০শ শতাব্দীর .....     22px বিস্তারিত
বিক্রম-এস ভারতের প্রথম ব্যক্তিগতভাবে নির্মিত রকেট, যা ১৮ই নভেম্বর ২০২২-এ ভারতীয় মহাকাশ গবেষণা সংস্থার, শ্রীহরিকোটা লঞ্চপ্যাড থেকে সকাল ১১টায় উত্তোলন করেছিল। রকেটি স্কাইরুট অ্যারোস্পেস তৈরি করেছিল।   ইতিহাস  বিক্রম-এস, ভারতের প্রথম ব্যক্তিগতভাবে নির্মিত রকেটটি  যা ১৮ই নভেম্বর ২০২২-এ ভারতীয় মহাকাশ গবেষণা সংস্থা শ্রীহরিকোটা থেকে উৎক্ষেপণ করেছিল।  রকেট উৎক্ষেপণের মিশনের নামকরণ করা হয়েছে 'প্রারম্ভ', যার অর্থ শুরু।  শ্রদ্ধা হিসেবে রকেটটির নামকরণ করা হয়েছে বিক্রম সারাভাইয়ের নামে, যাকে ভারতের মহাকাশ কর্মসূচির জনক বলে মনে করা হয়।    রকেট তৈরি  বিক্রম-এস রকেটটি স্কাইরুট অ্যারোস্পেস দ্বারা তৈরি করা হয়েছিল  এবং ইসরো এবং ইন-স্পেস (ভারতীয় জাতীয় মহাকাশ প্রচার ও অনুমোদন কেন্দ্র) দ্বারা উৎক্ষেপণের জন্য সহায়তা করা হয়েছিল।  রকেটটি ৮৯.৫ কিলোমিটার Apogee (পৃথিবী থেকে বিন্দু দূরে) উচ্চতায় পৌঁছেছে।    তথ্যসূত্র   বিষয়শ্রেণী:ভারতীয় মহাকাশ গবেষণা সংস্থা বিষয়শ্রেণী:২০২২-এ উৎক্ষিপ্ত রকেট
আলী বোঙ্গো অনডিম্বা (জন্ম নাম: অ্যালেন বার্নার্ড বোঙ্গো; ৯ ফেব্রুয়ারি ১৯৫৯),"Bongo Ali", Gabon: Les hommes de pouvoir, number 4, Africa Intelligence, 5 March 2002 . কখনও আলী বোঙ্গো নামে পরিচিত, একজন রাজনীতিবিদ এবং অক্টোবর, ২০০৯ থেকে গ্যাবনের তৃতীয় রাষ্ট্রপতি।   প্রাথমিক জীবন এবং কর্মজীবন    জন্ম  আলি বোঙ্গো ব্রাজাভিলে এ অ্যালেন বার্নার্ড বোঙ্গো হিসেবে জন্মগ্রহণ করেছিলেন, আলবার্ট-বার্নার্ড বোঙ্গো (পরে ওমর বোঙ্গো ওন্ডিম্বা এবং জোসেফাইন কামা (পরবর্তীতে পাটিএনচ ডাবানি) এর পুত্র হিসেবে।   নির্বাচন এবং রাষ্ট্রপতি পদ  ২০১১ সালের ৯ জুন, আলি বোঙ্গো এক বিতর্কিত সফরে হোয়াইট হাউসে বারাক ওবামার সাথে সাক্ষাৎ করেন।  ২০১২ সালে লিব্রভিল এ, বিরোধী আন্দ্রে এমবা ওবামে সমর্থক এবং পুলিশের মধ্যে সংঘর্ষ হয়।  ২০১৫ সালের ১৭ আগস্ট, বোঙ্গো ঘোষণা করেন যে তিনি তার বাবার কাছ থেকে উত্তরাধিকারসূত্রে প্রাপ্ত সবকিছু গ্যাবনের তরুণদের দান করার পরিকল্পনা করেছেন, "যুব ও শিক্ষার ভিত্তি" রূপে। তার সিদ্ধান্ত ব্যাখ্যা করে তিনি বলেছিলেন যে "আমরা সবাই ওমর বোঙ্গো ওন্দিম্বার উত্তরাধিকারী" এবং "কোন গ্যাবোনিকে রাস্তার পাশে রেখে যেতে হবে না"।"Gabon president says giving inheritance to country's youth", Agence France-Presse, 17 August 2015.   তথ্যসূত্র    বহিঃসংযোগ    আলী বঙ্গোর প্রাতিষ্ঠানিক ওয়েবসাইট  2004 photograph of Ali Bongo (People's Daily)  GABON: Who will succeed Omar Bongo?, IRIN News, 11 February 2005  |-  বিষয়শ্রেণী:১৯৫৯-এ জন্ম বিষয়শ্রেণী:ইসলামে ধর্মান্তরিত বিষয়শ্রেণী:জীবিত ব্যক্তি বিষয়শ্রেণী:রাষ্ট্রপ্রধানের সন্তান বিষয়শ্রেণী:২০শ শতাব্দীর রাজনীতিবিদ বিষয়শ্রেণী:২১শ শতাব্দীর রাজনীতিবিদ বিষয়শ্রেণী:রাষ্ট্রপতির সন্তান বিষয়শ্রেণী:প্যান্ডোরা পেপার্সে নাম থাকা ব্যক্তি বিষয়শ্রেণী:গ্যাবনের রাষ্ট্রপতি বিষয়শ্রেণী:২১শ শতাব্দীর গাবোনীয় রাজনীতিবিদ
এন্ডোমন্ডো একটি সামাজিক স্বাস্থ্যমূলক অ্যাপ যা এন্ডোমন্ডো এল.এল.সি. দ্বারা নির্মিত, যা মুঠোফোনে ও ডেস্কটপ, উভয় প্লাটফর্মে ব্যবহার করা যায়। ২০০৭ সালে এই অ্যাপটি নির্মাণ করা হয় যা সবার ব্যবহারের জন্য বিনামূল্যে উপলব্ধ, তবে প্রিমিয়াম সাবস্ক্রিপ্সনে বিভিন্ন উন্নত ফিচার যেমন ট্রেনিং প্ল্যান, ব্যবহার করা যায়। এই অ্যাপটির মাধ্যমে হাঁটা, দৌড়ানো, সাঁতার, সাইক্লিং সহ অসংখ্য শারীরিক ক্রিয়ার ক্যালরি, দূরত্ব, সময় সহ নানা ফিচারের সুচারু পর্যবেক্ষণ করা যায়।   তথ্যসূত্র   বিষয়শ্রেণী:আইওএস সফটওয়্যার বিষয়শ্রেণী:অ্যান্ড্রয়েড (অপারেটিং সিস্টেম) সফটওয়্যার বিষয়শ্রেণী:উইন্ডোজ ফোন সফটওয়্যার বিষয়শ্রেণী:ব্ল্যাকবেরি সফটওয়্যার বিষয়শ্রেণী:ওয়েব অ্যাপ্লিকেশন বিষয়শ্রেণী:২০০৭-এর সফটওয়্যার
thumb|right|256px|১৬ শতকের দ্রাক্ষাসুরা উৎপাদনের যন্ত্র দ্রাক্ষাসুরা  ( ভাঁ) হচ্ছে একপ্রকার অ্যালকোহলযুক্ত পানীয় যা সাধারণত গাঁজনকৃত আঙুরের রস থেকে তৈরি হয়। প্রাকৃতিকভাবে আঙুরে ভারসাম্যপূর্ণ রাসায়নিক উপাদানের উপস্থিতি থাকায় এটি অতিরিক্ত চিনি, এসিড, এনজাইম বা অন্য কোনো উপাদান যোগ করা ছাড়াই সরাসরি গাঁজন করা যায়। বিভিন্ন রকমের ইস্ট ব্যবহার করে গাঁজনকৃত আঙুরের রস থেকে দ্রাক্ষাসুরা বা ওয়াইন প্রস্তুত হয়। ইস্ট আঙুরের রস থেকে প্রাপ্ত চিনিকে অ্যালকোহলে পরিণত করে। বিভিন্ন রকম ও মানের আঙুর ও ইস্ট হতে বিভিন্ন ধরন ও মানের দ্রাক্ষাসুরা প্রস্তুত করা হয়।  যদিও কিছু কিছু ক্ষেত্রে আপেল এবং জামের গাঁজন থেকেও দ্রাক্ষাসুরা-সদৃশ সুরা প্রস্তুত করা হয়, এবং সেসব ক্ষেত্রে গাঁজনকৃত ফলের নামানুসারে সুরাটির নামকরণ করা হয়। যেমন: অ্যাপল ওয়াইন (আপেলের সুরা) বা এলডারবেরি ওয়াইন (এলডারফলের সুরা)।, এবং এগুলো সাধারণত ফ্রুট ওয়াইন বা কান্ট্রি ওয়াইন। এছাড়া অন্যান্য কিছুক্ষেত্রে, যেমন: বার্লি ওয়াইন এবং রাইস ওয়াইন (যেমন: সাকি) তৈরি হয় স্টার্চ বা শর্করাভিত্তিক উপাদান, ও পুনরায় উৎপাদিত বিয়ার থেকে। এধরনের ওয়াইন প্রচলিত ওয়াইনের চেয়ে আরেকটু বেশি অ্যালকোহলযুক্ত। যেমন: জিঞ্জার ওয়াইন বা আদা দ্বারা তৈরিকৃত ওয়াইন, এটি হচ্ছে ব্র্যান্ডি সহ ফোর্টিফায়েড ওয়াইন। এসব দিক থেকে বিবেচনা করলে উৎপাদনের পদ্ধতি নয়, বরং উচ্চ পরিমাণ অ্যালকোহল-বিশিষ্ট পানীয়কেই "ওয়াইন" বলা যেতে পারে। ইংরেজি শব্দ wine ও অন্যান্য ভাষায় এর সমার্থক শব্দগুলোর বাণিজ্যিক ব্যবহার অনেক বিচারব্যবস্থায় আইনদ্বারা সুরক্ষিত।  তথ্যসূত্র  বিষয়শ্রেণী:অ্যালকোহলযুক্ত পানীয় বিষয়শ্রেণী:গাঁজনকৃত পানীয় বিষয়শ্রেণী:রান্না
ভবেন্দ্র নাথ ভরালি হলেন আসামের অসম গণ পরিষদের একজন রাজনীতিবিদ। তিনি ২০১৬ সালে দেরগাঁও আসন থেকে আসাম বিধানসভা নির্বাচনে নির্বাচিত হয়েছিলেন। My NetaAGP Comes Out With First List Of Candidates For Assam PollsAssembly Election 2016: Which candidates lost big time this poll season    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:অসম গণপরিষদের রাজনীতিবিদ বিষয়শ্রেণী:গোলাঘাট জেলার ব্যক্তি বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:আসাম বিধানসভার সদস্য ২০২১-২০২৬
কৃষ্ণকালী মণ্ডল  ( আগস্ট ১৯৪০ - ২৮ জুলাই ২০২৩) ছিলেন একজন ভারতীয় বাঙালি পুরাতাত্ত্বিক, গবেষক-লেখক। তিনি দক্ষিণ চব্বিশ পরগনা জেলার ইতিহাস চর্চার ছিলেন পথ প্রদর্শক।  জীবনী কৃষ্ণকালী মণ্ডলের জন্ম ১৯৪০ খ্রিস্টাব্দের আগস্টে  ব্রিটিশ ভারতের অধুনা  পশ্চিমবঙ্গের দক্ষিণ চব্বিশ পরগনা জেলার এক সম্ভ্রান্ত পরিবারে। তবে অসম সামাজিক পারিবারিক, অর্থনৈতিক এবং সাংস্কৃতিক লড়াইয়ের মধ্যে বড় হয়েছেন। তবে দৃঢ়চেতা, আপসবিমুখ পিতার ইস্পাত কঠিন উচ্চ মানসিকতা আর স্নেহময়ী, পরদুঃখে কাতর অথচ শৃঙ্খলায় কঠোর মায়ের প্রভাব আত্মস্থ করে লেখাপড়া ও সংস্কৃতি চর্চা করেছেন।  বিশ শতকের গোড়ায় অবিভক্ত বাংলার অবহেলিত চব্বিশ পরগনা জেলার প্রত্নতত্ত্ব ও ইতিহাস উদ্ধারে প্রথাগত প্রত্নতাত্ত্বিক শিক্ষিত না হয়েও ব্রতী হয়েছিলেন জেলার কৃতি সন্তান কালিদাস দত্ত। তার প্রয়াণের পর দক্ষিণ চব্বিশ পরগনা জেলার প্রত্নতত্ত্ব, ইতিহাস এমনকি প্রত্নতত্ত্বের আলোকে লোকসংস্কৃতির বিচার বিশ্লেষণ করে বিশেষজ্ঞ ও পাঠকমহলে তুলে ধরেছেন কৃষ্ণকালী মণ্ডল।  বেশ কয়েক দশক ধরে তিনি নিরন্তর চর্চা ও ব্যাপকভাবে ক্ষেত্রসমীক্ষায় নিয়োজিত থেকে যে চারখানি আকর গ্রন্থ রচনা করেছেন সেগুলি হল-  দক্ষিণ চব্বিশ পরগনা:আঞ্চলিক ইতিহাসের উপকরণ  দক্ষিণ চব্বিশ পরগনার বিস্মৃত অধ্যায়  দক্ষিণচব্বিশ পরগনার লৌকিক দেবদেবী ও মূর্তি ভাবনা এবং  দক্ষিণ বাংলার নতুন প্রত্নস্থল  দক্ষিণ চব্বিশপরগনার পুরাকথা (২০০২), মিত্র ও ঘোষ পাবলিশার্স, কলকাতা  তার রচিত অন্যান্য গ্রন্থ গুলি হল-  সুন্দরবনের সংস্কৃতি ও প্রত্ন ভাবনা (২০২২) একুশ শতক, কলকাতা  প্রাচীন সুন্দরবনের বৌদ্ধ ধর্ম ও সংস্কৃতির নিদর্শন (২০২৪), বাংলার পুরাতত্ত্ব প্রকাশনা   প্রাচীন সুন্দরবনের পদচিহ্নবেদী ও পুরাতাত্ত্বিক অনুসন্ধান (২০২৪), বাংলার পুরাতত্ত্ব প্রকাশনা, কলকাতা  জানুস (২০২৪) বাংলার পুরাতত্ত্ব প্রকাশনা, কলকাতা   চতুশক্তি শিবলিঙ্গ (২০২৪) বাংলার পুরাতত্ত্ব প্রকাশনা, কলকাতা (রাজীব বনুর সম্পাদনায়)  সম্মাননা দক্ষিণ চব্বিশ পরগনার প্রত্নতত্ত্ব, ইতিহাস তুলে ধরার স্বীকৃতি স্বরূপ কৃষ্ণকালী মণ্ডল বহু সম্মর্ধনা ও স্মারকে ভূষিত হয়েছেন। দক্ষিণ চব্বিশ পরগনা সংস্কৃতি পরিষদের 'ঋষি বঙ্কিম স্মারক'-এ সম্মানিত, ডায়মন্ড হারবারের শ্রীঅরবিন্দ আশ্রম তাকে ভাস্কর ভারতী উপাধিতে ভূষিত করে। ২০০৩ খ্রিস্টাব্দে  কাকদ্বীপের 'গঙ্গারিডি গবেষণা কেন্দ্র' তাকে সম্মাননা ও পদক প্রদান করে।   জীবনাবসান ২০২৩ খ্রিস্টাব্দের জুলাই দক্ষিণ চব্বিশ পরগনার প্রত্ন-ইতিহাস ও লোকসংস্কৃতির গবেষক কৃষ্ণকালি মণ্ডল ৮৩ বৎসর বয়সে প্রয়াত হন।  ২০২৪ খ্রিস্টাব্দের ২৮ জুলাই কলকাতার আশুতোষ মুখার্জি মেমোরিয়াল ইনস্টিটিউটে প্রথম প্রয়াণ দিবসে পুরাকীর্তির আলোকে দক্ষিণ চব্বিশ পরগনার মানবসংস্কৃতির ধারা বিষয়ে 'কৃষ্ণকালী মণ্ডল স্মারক বক্তৃতা' আয়োজন করে বাংলার পুরাতত্ত্ব গবেষণা কেন্দ্র। প্রধান বক্তা ছিলেন  বর্ধমান বিশ্ববিদ্যালয়ের প্রত্নশালা ও চিত্রবীথির প্রাক্তন অধ্যক্ষ ড.রঙ্গনকান্তি জানা।   তথ্যসূত্র  বিষয়শ্রেণী:১৯৪০-এ জন্ম বিষয়শ্রেণী:২০২৩-এ মৃত্যু বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:বাঙালি পুরাতত্ত্ববিদ বিষয়শ্রেণী:বাঙালি লেখক
২০০৪–০৫ বুন্দেসলিগা জার্মানির পেশাদার ফুটবল লীগের শীর্ষ স্তর বুন্দেসলিগার ৪২তম মৌসুম ছিল। এই মৌসুমটি ২০০৪ সালের ৬ই আগস্ট তারিখে শুরু হয়ে ২০০৫ সালের ২১শে মে তারিখে সম্পন্ন হয়েছিল। ভেয়ার্ডার ব্রেমেনের প্যারাগুয়েয়ীয় আক্রমণভাগের খেলোয়াড় নেলসন ভালদেস এই মৌসুমের প্রথম গোল করেছিলেন।  ভেয়ার্ডার ব্রেমেন বুন্দেসলিগার পূর্ববর্তী আসরের চ্যাম্পিয়ন, যারা ২০০৩–০৪ মৌসুমে ৭৪ পয়েন্ট অর্জন করে এই প্রতিযোগিতার ইতিহাসে ৪র্থ বারের মতো শিরোপা জয়লাভ করেছিল।  এই মৌসুমে ৭৭ পয়েন্ট অর্জন করে বায়ার্ন মিউনিখ ১৮তম বারের মতো বুন্দেসলিগা এবং ১৯তম বারের মতো জার্মান শিরোপা জয়লাভ করেছিল। নুর্নবার্গের স্লোভাক আক্রমণভাগের খেলোয়াড় মারেক মিন্তাল ২৪ গোল করে এই মৌসুমের শীর্ষ গোলদাতার পুরস্কার জয়লাভ করেছিলেন।  প্রতিযোগিতার ধরন প্রতিটি ক্লাব একে অপরের বিরুদ্ধে দুইটি ম্যাচে মুখোমুখি হয়েছিল; একটি নিজেদের মাঠে এবং অপরটি প্রতিপক্ষ দলের মাঠে। ক্লাবগুলো প্রতিটি জয়ের জন্য তিন পয়েন্ট এবং ড্রয়ের জন্য এক পয়েন্ট করে অর্জন করেছিল। যদি দুই বা ততোধিক ক্লাব সমান পয়েন্ট অর্জন করে থাকে, তবে গোল পার্থক্যের মাধ্যমে পয়েন্ট তালিকায় তাদের অবস্থান নির্ধারণ করা হয়েছিল। সর্বাধিক পয়েন্ট অর্জনকারী ক্লাবটি চ্যাম্পিয়ন হিসেবে শিরোপা জয়লাভ করেছিল এবং সর্বনিম্ন পয়েন্ট অর্জনকারী তিনটি ক্লাব ২. বুন্দেসলিগায় অবনমিত হয়েছিল।  দল ২০০৩–০৪ মৌসুম শেষে কলন, ১৮৬০ মিউনিখ এবং আইন্ট্রাখট ফ্রাঙ্কফুর্ট মৌসুমে সর্বনিম্ন পয়েন্ট অর্জন করে পয়েন্ট তালিকার সর্বনিম্ন অবস্থানে থাকা দুই ক্লাব হিসেবে বুন্দেসলিগা হতে সরাসরি অবনমিত হয়েছিল। অন্যদিকে, তাদের বদলে নুর্নবার্গ, আরমিনিয়া বিলেফেল্ড এবং মাইনৎস বুন্দেসলিগায় উন্নীত হয়েছিল। পূর্ববর্তী মৌসুমের মতো এই মৌসুমেও ১৮টি ক্লাব প্রতিদ্বন্দ্বিতা করেছিল।   ক্লাব অবস্থান মাঠ ধারণক্ষমতা হের্টা বার্লিন বার্লিন অলিম্পিক স্টেডিয়াম ৭৬,০০০ আরমিনিয়া বিলেফেল্ড বিলেফেল্ড শুকো আরেনা ২৬,৬০০  বোখুম রুর স্টেডিয়াম ৩৬,০০০ ভেয়ার্ডার ব্রেমেন ব্রেমেন ভেজার স্টেডিয়াম ৪২,১০০ বরুসিয়া ডর্টমুন্ড ডর্টমুন্ড ভেস্টফালেন স্টেডিয়াম ৬৮,৬০০  ফ্রাইবুর্গ ইম ব্রাইসগাউ বাডেনোভা স্টেডিয়াম ২৫,০০০ হামবুর্গার হামবুর্গ ফক্সপার্কস্টাডিওন ৬২,০০০ হানোফার হানোফার এডব্লিউডি আরেনা ৬০,৪০০  কাইজারস্লাউটার্ন ফ্রিৎস ভাল্টার স্টেডিয়াম ৪১,৫০০  লেভারকুজেন বেএরিনা ২২,৫০০ মাইনৎস মাইনৎস ব্রুখভেগ স্টেডিয়াম ২০,৩০০ বরুসিয়া মনশেনগ্লাডবাখ মনশেনগ্লাডবাখ বরুসিয়া পার্ক ৫৪,০৬৭  মিউনিখ মিউনিখ অলিম্পিক স্টেডিয়াম ৬৩,০০০  নুরেমবার্গ ফ্রাঙ্কেন স্টেডিয়াম ৪৪,৭০০  রস্টক অস্টসি স্টেডিয়াম ২৫,৮৫০  গেলজেনকির্খেন আরেনা আউফশালকে ৬১,৯৭৩  স্টুটগার্ট গটলিয়েব ডাইমলার স্টেডিয়াম ৫৩,৭০০  ভলফসবুর্গ ফক্সভাগেন আরেনা ৩০,০০০  পয়েন্ট তালিকা  ফলাফল  শীর্ষ গোলদাতা  অবস্থান  খেলোয়াড়  ক্লাব  গোল ১   মারেক মিন্তাল  নুর্নবার্গ  ২৪ ২   রয় মাকায়  বায়ার্ন মিউনিখ  ২২ ৩   দিমিতার বেরবাতভ  বায়ার লেভারকুজেন  ২০ ৪   মার্সেলিনিয়ো  হের্টা  ১৮ ৫   মিরোস্লাভ ক্লোসা  ভেয়ার্ডার ব্রেমেন  ১৫ ৬   ডেলরন বাকলি  আরমিনিয়া বিলেফেল্ড  ৭   ইয়ান কোলার  বরুসিয়া ডর্টমুন্ড  ৮   আন্দ্রি ভরোনিন  বায়ার লেভারকুজেন  ৯   আইতোন  শালকে  ১৪ ১০   কেভিন কুরানি  স্টুটগার্ট  ১৩  তথ্যসূত্র  বহিঃসংযোগ  কিকারে ২০০৪–০৫ বুন্দেসলিগা   বিষয়শ্রেণী:বুন্দেসলিগার মৌসুম ১ জার্মানি
thumb| নয়া রায়পুর রায়পুর জেলা ভারতের ছত্তীসগঢ় রাজ্যের একটি জেলা। রায়পুর শহরে জেলা প্রশাসনের সদর দপ্তর অবস্থিত। জেলাটি খনিজ সম্পদে সমৃদ্ধ। অনেক বন্যপ্রাণ অভয়ারণ্য এবং দর্শনীয় স্থান আছে এই জেলাতে। জেলার জনসংখ্যা ৪০ লক্ষ।  ২০১১ সালের হিসাবে এটি ছত্তীসগঢ়ে সবচেয়ে বেশি জনসংখ্যাযুক্ত জেলা (২১ টির মধ্যে)।  ইতিহাস রায়পুর জেলা একসময়ে দক্ষিণ কোসালের অংশ ছিল এবং মৌর্য সাম্রাজ্যের অন্তর্গত ছিল। রায়পুর শহরটি হাইতি রাজাদের রাজধানী ছিল, দীর্ঘদিন ধরে তারা ছত্তিশগড়ের ঐতিহ্যগত দুর্গ নিয়ন্ত্রণ করেছিল। রায়পুর শহরটি ৯ শতকের পর থেকেই বিদ্যমান, শহরটির দক্ষিণ অংশে পুরাতন স্থান এবং দুর্গগুলির ধ্বংসাবশেষ দেখা যায়। দ্বিতীয় পর্যায়ে খ্রিস্টপূর্ব তৃতীয় শতাব্দী পর্যন্ত সাতবাহন রাজারা এই অংশটি শাসন করেছিলেন। ভৌগোলিক অবস্থান জেলাটি ২২°৩৩' উত্তর থেকে ২১°১৪' উত্তর অক্ষাংশ এবং ৮২°৬' পূর্ব থেকে ৮১°৩৮' পূর্ব দ্রাঘিমাংশের মধ্যে অবস্থিত। এটি উত্তরে মহানদী উপত্যকা এবং দক্ষিণ ও পূর্বের সীমান্তবর্তী অংশে পাহাড় অবস্থিত। সুতরাং, জেলাটি দুটি প্রধান ভূমিরূপে বিভক্ত: ছত্তীসগঢ় সমভূমি এবং পাহাড়ী এলাকা।  রায়পুর জেলার উত্তরে বিলাসপুর জেলা। দক্ষিণে ধামতড়ি জেলা ও গরিবান্দ জেলা। পূর্ব দিকে মহাসমুন্ড জেলা এবং পশ্চিমে দুর্গ জেলা।  মহানদী এই জেলার প্রধান নদী। জলবায়ু  বিভাগ রায়পুর জেলা প্রশাসকীয়ভাবে ১৩ টি তহসিল এবং ১৫ রাজস্ব ব্লকে বিভক্ত। এতে দুটি লোকসভা কেন্দ্র (রায়পুর ও মহাসমুন্ড) এবং ১৩ টি বিধানসভা (ছত্তিশগড় বিধানসভা) নির্বাচনী এলাকা রয়েছে। এই অঞ্চলের প্রধান ফসল ধান। এই জেলায় ৫০ টিরও বেশি বড় ও মাঝারী ধরনের শিল্প রয়েছে, যা ১০,০০০ এরও বেশি লোককে চাকরি দিয়েছে। জনসংখ্যার উপাত্ত  ২০১১ সালের আদমশুমারি অনুসারে রায়পুর জেলার জনসংখ্যা ৪০,৬২,১৬০ জন, যা প্রায় লাইবেরিয়া বা মার্কিন যুক্তরাষ্ট্রের অরেগন রাজ্যের জনসংখ্যার সমান। এটি  জনসংখ্যার হিসাবে ভারতের জেলাগুলির মধ্যে ৫৩ তম স্থান অধিকার করেছে (মোট ৬৪০ টির মধ্যে)। জেলার জনসংখ্যা ঘনত্ব হল প্রতি বর্গ কিলোমিটারে ৩১০ জন (৮০০/বর্গ মাইল) অধিবাসী। ২০০১-২০১১ দশকে তার জনসংখ্যা বৃদ্ধির হার ছিল ৩৪.৬৫%। প্রতি ১০০০ জন পুরুষের বিপরীতে রায়পুর জেলায় ৯৮৩ জন নারী রয়েছেন এবং জেলার শিক্ষার হার হল ৭৬.৪৩%। ভাষাসমূহ অঞ্চলে উপজাতির উপর নির্ভর করে জেলার ভাষাগুলি হল হিন্দী বা ছত্তিশগড়ী ভাষার অনুষঙ্গী উপভাষা হাল্বী, গোন্ডি, ভুঞ্জিয়া। প্রায় ৭,০০০ জন ভুঞ্জিয়া আদিবাসী দ্বারা কথিত ভুঞ্জিয়া।  তথ্যসূত্র   বহিঃসংযোগ  বিষয়শ্রেণী:ছত্তিশগড়ের জেলা বিষয়শ্রেণী:রায়পুর জেলা